OpenLLM-France/wikimedia huggingface dataset:
# Can Caulès

Can Caulès és un edifici del municipi de Vidreres (Selva) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia de planta rectangular estructurada en dues plantes. La planta baixa consta de tres obertures, de les quals destaca en especial el gran portal adovellat d'accés, d'arc de mig punt i amb unes dovelles de grans dimensions. Flanquejat per dues obertures rectangulars de similars característiques, és a dir llinda monolítica conformant un arc pla, muntants de pedra i l'únic que els diferencia és que la de la dreta és sensiblement major i el dintell recull una inscripció que al·ludeix a la data d'origen "1860 Gironella". Pel que fa al primer pis o planta noble, aquest contempla tres obertures i les tres idèntiques en la solució compositiva: rectangulars, de llinda monolítica conformant un arc pla, muntants de pedra i ampit treballat. La masia coberta amb una teulada de vessants a laterals. Tot i la restauració agressiva a que es va sotmetre la masia si comparem les fotografies antigues que es conserven amb l'aspecte actual, això no sembla que fos així, ja que s'ha respectat i protegit al màxim l'estètica rústica típica de les masies de les contrades, sense provocar per tant una divergència i digressió visual. Annexa immediatament a la masia original però no adossada, trobem una petita edificació projectada com a casa pels convidats, l'aspecte de la qual també s'ha estudiat al màxim per tal de preservar l'estètica rústica i així està en consonància i en sintonia amb la masia.

## Història

Segons el pergamí de venda, el 1300 era una de les propietats del castell de Sant Iscle. Segles més tard, 1647 es va casar una Fradisterna amb un Mundet. El 1721, La pubilla de Can Fullà, M. Antònia es va casar amb l'hereu de Can Mundet Jacint, quedant unit el patrimoni Fullà i Mundet. Segons els contracte s'havien d'unir els cognoms, la qual caso no es va fer.
La masoveria de Can Fullà es va tancar definitivament el 1969 i l'últim masover va ser En Pere Busquets.

## Referències

* 1 2 3 «Can Caulès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].
* ↑ «Can Fullà de Caulès (Vidreres - La Selva)». Pobles de Catalunya. [Consulta: 30 novembre 2015].
# Steve Perryman

Steve Perryman (21 de desembre de 1951) és un exfutbolista anglès. Va disputar 1 partits amb la selecció d'Anglaterra.

## Estadístiques

Selecció d'Anglaterra :
| Anys | Partits | Gols |
| 1982 | 1 | 0 |
| Total | 1 | 0 |

## Referències

* ↑ National Football Teams
# Tricloroetilè

El tricloroetilè, tricloroetí o TCE és un hidrocarbur alquè líquid clorat, incolor, d'olor i gust dolç i no inflamable. No es produeix de manera natural al medi ambient. Se sintetitza principalment com a dissolvent per a eliminar el greix de peces o objectes metàl·lics, o com a ingredient en llevataques, adhesius, correctors d'escriptura (Tipp-Ex), i líquids per a dissoldre o llevar pintura. També es pot usar com a droga inhalant. Respirar o empassar tricloroetilè en nivells alts pot produir danys irreversibles al sistema nerviós, danyar el fetge i els pulmons, batecs anormals del cor, estat de coma, i potser la mort. És una substància cancerígena. És possible detectar que una persona ha inhalat o ingerit tricloroetilè pel seu alè amb una anàlisi de sang o d'orina.
# Serrat del Calvari (Gavet de la Conca)

El Serrat del Calvari és un serrat del terme municipal de Gavet de la Conca, a la comarca de la Noguera, dins de l'antic terme de Sant Salvador de Toló.
Del mateix cementiri de Sant Salvador de Toló, aquest serrat davalla cap al nord-oest, en direcció al límit nord del terme. El recorre una línia de transport d'energia hidroelèctrica de 380 kV (Estany Gento - Central de Sallente a Sentmenat).
El serrat rep el nom pel fet que acull el calvari amb les diferents estacions per a les processons de divendres sant.
# George Kerevan

George Kerevan (Glasgow, 28 de setembre de 1949) és un periodista, economista i polític escocès. Fou diputat del Parlament del Regne Unit per la circumscripció d'East Lothian des de maig de 2015 fins a juny de 2017, i fou membre de la comissió del Tresor de la Cambra dels Comuns.

## Obres

* Kerevan, George. The case for Scottish coal, 1985.
* Kerevan, George. The case for retaining an European coal industry: a critical response to the EEC Coal Directorate's close-and-import plan as laid out in COM (85)251 and COM (85)525, 1986.
* Kerevan, George. The case for retaining Seafield: a special report on Seafield Colliery and the reasons why Seafield coal is vital to Scotland's energy future, 1987.
* Kerevan, George. Scottish coalfields study 1988. Scottish Coal Project, 1988.
* Kerevan, George; Scottish Coal Project. A plan for Scotland's energy future. Scottish Coal Project, 1988.

## Referències

* ↑ «Treasury Committee - membership». House of Commons, 08-07-2015. [Consulta: 18 juliol 2015].

## Enllaços externs

* George Kerevan - Lloc web oficial
# Mantidactylus asper

Mantidactylus asper és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus asper. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Psychoda hespersa

Psychoda hespersa és una espècie d'insecte dípter pertanyent a la família dels psicòdids que es troba a la República de Palau.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Subhash Kak

Subhash Kak (en hindi: सुभाष काक, Subhāṣ Kāk) (Srinagar, Índia, 26 de mars de 1947) és un físic, filòsof i poeta indi resident als Estats Units, que ha treballat en l'estudi de les lleis bàsiques que governen l'univers.
Subhash Kak és professor i cap del Departament de Ciències de la Computació a la Universitat Estatal d'Oklahoma a Stillwater. Nascut a Srinagar, Caixmir, va completar el seu doctorat en Enginyeria Elèctrica de l'Institut Indi de Tecnologia, Delhi, i després es va incorporar com a professor. Durant 1979-2007, va ser amb la Universitat Estatal de Louisiana, Baton Rouge, on es va ocupar recentment com Donald C. i T. Elaine Delaune Professor Distingit d'Enginyeria Elèctrica i Computació. La seva investigació tècnica en els àmbits de la teoria de la informació, xarxes neuronals, i la informació quàntica. També ha escrit sobre la història de la ciència i de l'art indi. Aquest treball, així com una resolució de la paradoxa dels bessons de la teoria de la relativitat ha rebut considerable atenció en la premsa popular.
El seu treball ha estat exhibit en els mitjans de comunicació populars, incloent Discovery i els canals d'Història, PBS, la televisió pública holandesa OHM, i més recentment en un documental sobre la música (www.ragaunveiled.com). Ha escrit sobre filosofia de la ment i va mostrar com la recursivitat té un paper fonamental en l'art, la música i l'estètica.
És autor de 12 llibres dels quals el més recent és "Els Sutras Prajna: Aforismes de la intuïció." També ha escrit 6 llibres de poesia. Aquests llibres han estat traduïts al francès, alemany, italià, espanyol, coreà, i el serbi. El distingit erudit indi Govind Chandra Pande ha comparat la seva poesia a la de William Wordsworth.
Entre els seus premis inclouen British Council Fellow (1976), Medalla de l'Acadèmia de Ciències de l'Índia Acadèmia Nacional de Ciències (1977), Premi Kothari (1977), la UNESCO TOKTEN Premi (1986), Premi Goyal (1998), Nacional de membre de l'Institut Indi d'Estudis Avançats (2001), i Ex Alumne Distingit IIT de Delhi (2002).

## Bibliografia selectiva

* Patanjali and Cognitive Science (1987)
* India at Century's End (1994)
* In Search of the Cradle of Civilization (1995, 2001)
* The Astronomical Code of the Rgveda (1994, 2000)
* Computing Science in Ancient India (2001)
* The Gods Within (2002)
* The Asvamedha (2002)
* L'Arbre à souhaits, Présence et Promesse de l'Inde (2004)
* The Nature of Physical Reality (1986)
* The Prajna Sutra: Aphorisms of Intuition (2003)
* The Architecture of Knowledge (2004)
* Recursionism and Reality: Representing and Understanding the World (2005)]
Poesia:
* The Conductor of the Dead (1974)
* The London Bridge (1977)
* The Secrets of Ishbar (1996)
* Ek Taal, Ek Darpan (1999)

## Enllaços externs

* The Prajna Sutra: Aphorisms of Intuition (2003)
* Recursionism and Reality: Representing and Understanding the World (2005)
# Xavier Crespo i Clarà

* Xavier Crespo redirigeix aquí. Per al polític català, vegeu Xavier Crespo i Llobet.
Xavi Crespo ha estat un destacat jugador de bàsquet català de les dècades dels 80 i 90.

## Història

Xavier Crespo Clarà va néixer a Barcelona el 7 de maig de 1966. Amb 2,01 metres d'altura, jugava a la posició d'aler. Es va formar a les categories inferiors del Futbol Club Barcelona i va jugar al primer equip durant sis temporades dividides en tres períodes diferents al llarg de la seva carrera. D'aquestes sis temporades daten els majors èxits de la seva carrera, entre els quals destaquen un Mundial de Clubs, dues Recopes d'Europa i dues Lligues ACB. L'únic gran títol que no va poder guanyar al llarg de la seva carrera va ser la Copa d'Europa, encara que va ser finalista la temporada 1989-1990. No va ser mai un gran golejador però sí que ha ajudat en moltes ocasions a tirar a l'equip endavant.
Posteriorment jugà tres temporades en dos períodes diferents al Club Joventut de Badalona. Amb la penya també va guanyar diversos títols: una Copa del Rei i una Copa Príncep d'Astúries. Va ser internacional amb la selecció espanyola juvenil, promeses, i 19 vegades amb l'absoluta.

## Trajectòria esportiva

* FC Barcelona: 1984-1986
* Club Joventut de Badalona: 1986-1988
* FC Barcelona: 1988-1991
* Elosúa León: 1991-1993
* FC Barcelona: 1993-1994
* Pamesa València: 1994-1995
* Club Joventut de Badalona: 1995-1997

## Palmarès

* Medalla de Plata a l'Eurobasket juvenil de Tubingen'1983
* 1 Mundial de Clubs: (1984-85)
* 2 Recopes d'Europa: (1984-85 i 1985-86)
* 2 Lligues ACB: (1988-89 y 1989-90)
* 1 Copa del Rei: (1996-97)
* 1 Copa Príncep d'Astúries: (1986-87)
* A més fou subcampió de la Copa d'Europa amb el Barça (1990) i de la Recopa d'Europa amb la Penya (1988).
# Tàngara del Brasil

La tàngara del Brasil (Ramphocelus bresilia) és un ocell de la família dels tràupids (Thraupidae).

## Hàbitat i distribució

Viu als clars del bosc i vegetació secundària, arbusts, bosc empantanegat i jardins, especialment a prop de l'aigua de les terres baixes de l'est del Brasil i extrem nord-est de l'Argentina.

## Referències

* ↑ «Tàngara del Brasil». Cercaterm. TERMCAT, Centre de Terminologia. Rev. 20/10/2022(català)
# Serrat del Casalot

El Serrat del Casalot és una serra que assoleix una elevació màxima de 819 metres i que es troba al sud del nucli de Sant Climenç, al municipi de Pinell de Solsonès, comarca del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Mantidactylus betsileanus

Mantidactylus betsileanus és una espècie de granota de la família dels mantèl·lids endèmica de Madagascar.

## Referències

* Fordham et al (2006). Mantidactylus betsileanus. Llista Vermella de la UICN, Unió Internacional per a la Conservació de la Natura, 2006. Consultat el 5 gener 2008 (en anglès). (anglès)
# Can Corder (Arenys de Munt)

Can Corder és una obra eclèctica d'Arenys de Munt (Maresme) protegida com a Bé Cultural d'Interès Local.

## Descripció

Habitatge entre mitgeres de dos cossos i tres plantes: planta baixa, primer i segon pis. De fet, són dues cases que es comuniquen. La composició de la façana principal és simètrica. A la planta baixa hi ha les portes i una finestra a cada casa. Al primer pis hi ha un balcó que comunica les dues cases i al segon pis hi ha finestres. Tota la façana està decorada amb maó vist i rajoles de ceràmica. Finestres i balcons estan coronats per una motllura neogòtica.

## Referències

* ↑ Andreu, Pep; Cruz, Marga (fotografies). Modernisme al Maresme. L'arquitectura entre dos segles. Marga Cruz (ed.), 2009, p. 42. ISBN 97884936655319.
* ↑ «Can Corder». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Suwa

Suwa és un jaciment arqueològic d'Egipte al sud-est de Saft al-Henna, a la zona del delta del Nil, excavat per Snape i Tyldesley de la Universitat de Liverpool el 1986. Antics i moderns cementiris en part coberts pels camps de cultiu i l'expansió dels tres llogarets propers.
# Zübeyir Aydar

Zübeyir Aydar (Siirt, 1961) és un polític kurd i president del Kongra-Gel (Congrés Popular del Kurdistan), el qual és el parlament del Koma Civakên Kurdistan (KCK), i es converteix de facto en el líder del Partit dels Treballadors del Kurdistan.
Nascut a la ciutat de Siirt, es va llicenciar en Dret per la Universitat d'Istanbul; després d'això va treballar com a advocat a Siirt del 1986 al 1991, on va organitzar una branca local de l'Associació de Drets Humans de Turquia (IHD) i s'uní al primer partit kurd de Turquia, el Partit Popular Laborista (HEP). Fou elegit diputat a la Gran Assemblea Nacional de Turquia el 1991 com a independent per Siirt. Quan l'HEP fou prohibit el 1993, s'uní a un nou partit kurd, el Partit de la Democràcia (DEP). Quan el DEP fou prohibit el 1994, Aydar fugí a Bèlgica quan molts dels membres del partit foren arrestats per les autoritats turques. A Europa, s'uní al Parlament kurd a l'exili (PKDW), i posteriorment al Congrés Nacional Kurd (KNK) i a la Confederació Popular del Kurdistan (KCK) quan es va convertir en cap de la legislatura el 2003.
És buscat a Turquia per la seva pertinença a un partit polític il·legal i també es troba en crida i cerca per part del Departament del Tresor dels Estats Units per presumpte tràfic de drogues des del 14 d'octubre del 2009, junt amb Murat Karayılan i Ali Riza Altun.
El juny del 2010, les autoritats belgues arrestaren Aydar, junt amb Remzi Kartal, Adem Uzun i Faruk Doru per la seva participació en les transaccions financeres del PKK. Diverses personalitats polítiques i acadèmiques d'Europa protestaren pel seu arrest en la mesura en què resultava contraproduent per tal de trobar una solució política a la qüestió kurda. Després de tres setmanes, Aydar i els seus codemandats foren alliberats per falta de proves.

## Referències

* ↑ «Còpia arxivada». Arxivat de l'original el 2011-01-03. [Consulta: 29 novembre 2012].
* ↑ «Còpia arxivada». Arxivat de l'original el 2012-10-15. [Consulta: 29 novembre 2012].
* ↑ «Wayback Machine» (en anglès), 28-09-2011. Arxivat de l'original el 2011-09-28. [Consulta: 26 juliol 2021].
* ↑ Press Center «Treasury Designates Three Leaders of the Kongra-Gel as Significant Foreign Narcotics Traffickers». Departament del Tresor dels Estats Units, 14-10-2009 [Consulta: 23 abril 2011].
* ↑ The Militant Kurds: a dual strategy for freedom
# Unió Patriòtica (Uruguai)

La Unió Patriòtica Salvadora de la Democràcia fou un partit polític de l'Uruguai.
Va ser fundat pel militar i advocat Néstor Bolentini, amb un clar propòsit anticomunista. Pretenia presentar una nova opció, diferent a les dels partits tradicionals, que durant la dictadura no havien presentat cap canvi substancial, rescatant-ne algunes de les idees del Procés Cívic Militar (1973-1985).
La mort prematura de Bolentini va deixar orfe al partit, el qual va obtenir una escassa votació durant les eleccions de novembre del 1984.

## Referències

* ↑ (castellà) Recordant el 25 de novembre de 1984
# Simpsonichthys cholopteryx

Simpsonichthys cholopteryx és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil.

## Referències

* ↑ «Simpsonichthys cholopteryx». Catalogue of Life. (anglès) (anglès)
* ↑ The Taxonomicon (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Google Images

Google Imatges és una especialització del cercador principal, Google Search, per imatges. El seu mecanisme de recuperació consisteix en una consulta amb text i una funció d'ordenament segons la retroalimentació aportada pels usuaris al clicar els resultats (és a dir les imatges recuperades) i a partir d'aquestes imatges associar-les a la consulta textual i recuperar en la següent iteració calculant la distància entre la imatge seleccionada per l'usuari i les imatges contingudes en la base de dades. Permet filtrar resultats per mida, formats (JPG, GIF i PNG), per coloració (blanc i negre, escala de grisos i color), per color (vermell, taronja, groc, verda, verd blavós, blau, porpra, rosa, blanc, gris, negre i marró) i per acabar, per imatges similars.

## Inicis i expansió (2001–2011)

L'any 2000, els resultats de la cerca de Google a simples pàgines de text amb enllaços. Els desenvolupadors de Google van treballar per desenvolupar-los més a fons, i es van adonar que era necessària una eina de cerca d'imatges per respondre a "la consulta de cerca més popular" que havien vist fins fins al moment: Jennifer Lopez amb el seu exòtic vestit Versace verd. Com a resultat d'això, es va llançar Google Image Search. Al 2001, el sistema ja havia indexat 250 milions d'imatges. Aquest nombre acabaria augmentant fins a mil milions d'imatges el 2005 i 10 mil milions el 2010.
A principis del 2007 Google va implementar una interfície actualitzada per a la cerca d'imatges, on s'ocultava informació sobre la imatge, com ara la seva resolució i l'URL, fins que l'usuari movia el ratolí sobre la miniatura. Aquest desenvolupament es va discontinuar al cap de poques setmanes.
El 27 d'octubre del 2009 es va afegir una nova funcionalitat a Google Images que permetia cercar imatges similars.
El 20 de juliol del 2019 Google va publicar una nova actualització de Google Images que tornava a amagar els detalls de la imatge fins que l'usuari no hi passava el ratolí per sobre.
El maig del 2011 Google va afegir la funcionalitat d'ordenar els resultats d'imatges per tema.
Un mes després, el juny del 2011, es va afegir una nova funcionalitat que permetia fer una cerca inversa d'imatges. D'aquesta manera, qualsevol usuari podia carregar una imatge al sistema per cercar-la a la web.

## Referències

* ↑ Jing, Yushi; Covell, Michele; Tsai, David; Rehg, James M. «Learning query-specific distance functions for large-scale web image search». IEEE Transactions on Multimedia, 15, 8, 2013, pàg. 2022-2034.

## Vegeu també

* Consulta d'imatges mitjançant exemple (CBIR)
* Sistemes de consulta per exemple (multimèdia)

## Enllaços externs

* Google Imatges
# Marcy (Aisne)

* Per a altres significats, vegeu «Marcy-sous-Marle».
Marcy és un municipi francès al departament de l'Aisne, dels Alts de França. Forma part de la Communauté d'agglomération de Saint-Quentin.

## Administració

Des de 2001, l'alcalde és Elie Boutroy.

## Demografia

* 1962: 192 habitants.
* 1975: 179 habitants.
* 1990: 178 habitants.
* 1999: 184 habitants.
* 2007: 165 habitants.
* 2008: 162 habitants.

## Notes

* ↑ « PDF Recensement de la population de l'Aisne au 1er janvier 2008». [Consulta: 2 gener 2011].

## Enllaços externs

* Marcy a la web de l'Institut géographique national (francès)
* Marcy a la web de l'Insee Arxivat 2012-10-15 a Wayback Machine. (francès)
# Can Coloma (Vilanova i la Geltrú)

Can Coloma és un edifici del municipi de Vilanova i la Geltrú (Garraf) protegit com a bé cultural d'interès local.

## Descripció

Edifici entre mitgeres, situat en cantonada. Consta de planta baixa i dos pisos. Té quatre crugies a la façana principal i cinc a la lateral. Les façanes presenten, a la planta baixa, portals allindanats molt modificats i un d'arc rebaixat, que dona al vestíbul d'accés. Els balcons de dimensions decreixents en alçaria, són allindanats. A l'angle de la primera planta hi ha un balcó fent cantonada.
La façana principal té, a la part superior, ulls de bou i ràfec. La façana lateral, en canvi, té una barana de terrat. Encara es conserven petits fragments dels esgrafiats que decoraven les façanes, de motius florals i geomètrics. Sota els balcons hi ha rajola verda i blanca, de vela. És també remarcable el treball de forja de les baranes dels balcons i del drac de la cantonada.
A l'interior es conserven pintures als sostres que daten del segle xviii.
Hi ha una capella al pati posterior dedicada a la Resurrecció de Crist i on s'hi venera també santa Engràcia.

## Història

Aquest edifici forma part d'un conjunt de quatre que fan cantonada entre els carrers del Comerç i Sant Pere. Tots presenten com a característica comuna els balcons cantoners a la planta principal i uns dracs i escuts de ferro forjat amb les dates del 1774, 1793, 1774 i 1787. Can Coloma porta la data de 1774, possiblement de la reforma de les cases d'aquest sector.

## Referències

* 1 2 3 4 «Can Coloma». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
* ↑ «Goigs a santa Engràcia venerada a la capella de can Coloma de Vilanova i la Geltrú». [Consulta: 2024].
* ↑ «Goigs a la Resurrecció de Crist de la capella de Can Coloma de Vilanova i la Geltrú». [Consulta: 2024].
# Suessions

* No s'ha de confondre amb Suessetans.
Els suessions o suessons (llatí: Suessiones o Suessones, grec Οὐέσσονες) foren un poble celta de la Gàl·lia Belga, entre l'Oise i el Marne, aliats als rems amb els quals formaven un únic cos polític amb les mateixes constitucions i lleis, i un cap únic. La moderna ciutat de Soissons, a l'Aisne, conserva el seu nom. S'ha documentat també la presència d'aquest poble al sud-est de l'antiga Britànnia, com a mínim, des del segle II-I aC.

## Etimologia

L'etimologia del nom dels suessions no és clara i els científics han fet diverses propostes, cap de les quals té prou consens. S'ha suggerit que els suessions que vivien a les ribes de l'Aisne varen prendre el nom del riu, "Axona". Aquesta hipòtesi, qüestionable, els fa ser el "poble del riu Axona".
S'han fet altres traduccions, com ara « Aquells qui s'han apropiat llur territori », « Aquells qui han fet seu el territori de conquesta » proposat per Françoise Bader. Aquesta anàlisi traduieix la primera síl·laba del nom de Suessiones, Suess- com a forma reflexiva equiparable al llatí 'sui. Xavier Delamarre tradueix suessiones per "Aquells qui tenen sis tropes". Léon Fleuriot parla d'"Aquells qui son rics en queviures".

## Història

El seu territori limitava amb els rems i era gran i fèrtil, sent Noviodunum el seu oppidum principal.
El seu rei més famós fou Divitiacus, un dels més poderosos cabdills gals i en temps de Cèsar (57 aC) tenien com a rei a Galba, que va assolir la direcció de la guerra dels pobles belgues contra els romans. Els suessions tenien dotze ciutats i mobilitzaven un contingent de cinquanta mil homes. Juli Cèsar va ocupar Noviodunum, ciutat dels suessions, i el poble es va sotmetre i van quedar units als remis.
El 52 aC van enviar un contingent de cinc mil homes a Alèsia per ajudar els gals assetjats. Més tard van quedar separats dels rems.

## Referències

* ↑ Jacques Lacroix, Les noms d'origine gauloise : La Gaule des combats, éditions errance, 2012
* ↑ Suessiones Web de l'arbre cèltic - article dels Suessions
* ↑ Juli Cèsar, De bello gallico II